રાજ્યના શહેરી વિકાસ વિભાગે તાજેતરમાં જ હાંસોલ પર બ્રિજ કમ ડેમ બાંધવાની પરવાનગી આપી દીધી છે. હાલના રિવરફ્રન્ટની પાણી સંગ્રહવાની ક્ષમતા 65 લાખથી 70 લાખ ક્યુબિક મીટર જેટલી છે. આ બંધથી ઇન્દિરા બ્રિજની આગળના વિસ્તારમાં પણ આટલું પાણી રોકી શકાશે. આ ઉપરાંત તે શહેર માટે 15 દિવસ ચાલે તેટલા પાણીનો સંગ્રહ કરવામાં પણ મદદરૂપ થશેશે. આ ડેમ વાસણા બેરેજની જેમ જ 4.6 મીટર સુધી પાણી રોકી શકશે. હાલનો રિવરફ્રન્ટ રિક્રિએશન ઝોન ઇન્દિરા બ્રિજ સુધી લંબાવી દેવાશે. જોકે SRFDCLના અધિકારીઓ જણાવે છે કે તે પાણીના પ્રવાહની વિરુધ્ધ દિશામાં જતું હોવાને કારણે અહીં ફરવાની જગ્યા બનાવવા માટે પૂરતી પહોળાઈ નથી. ગાંધીનગરમાં ઇન્દ્રોડા નજીક GIFT સિટી રિવરફ્રન્ટ અંગે શહેરી વિકાસ વિભાગના અધિકારીએ જણાવ્યું કે આ રિવરફ્રન્ટમાં ધરોઈ ડેમ છલકાય તો પાણી આવશે. “GIFT અને ઇન્દિરા બ્રિજ પણ સળંગ રિવરફ્રન્ટ સ્ટ્રેચમાં ડેવલપ કરી શકાશે.”